Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
13 เม.ย. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -1.83 จุด (-0.15%) ปิดภาคเช้าที่ 1,226.20 จุด ด้วยมูลค่าการซื้อขาย 28,591.87 ล้านบาท
Most Positive Impact: BTS (+0.61 จุด), MTC (+0.59 จุด), KTC (+0.54 จุด)
Most Negative Impact: AOT (-3.32 จุด), PTT (-1.33 จุด), CPALL (-0.63 จุด)
ตลาดหุ้นแกว่งตัวค่อนข้างผันผวนกลุ่มพลังงานโดยรวมปรับตัวลงเล็กน้อย ส่วนแรงกดดันจาก AOT เป็นผลจากความกังวลจากข่าวที่ AOT จะลงทุนในบริษัทการบินไทย (THAI) ทั้งนี้ล่าสุดผู้บริหารออกมาปฏิเสธว่าไม่ได้มีความสนใจเข้าลงทุน
ราคาน้ำมันดิบปรับตัวเพิ่มขึ้นเช้านี้ Brent+4.1%, WTI +1.74% ตอบรับกลุ่ม OPEC+ และ G20 ร่วมกันลดกำลังการผลิตราวๆ 13 ล้านบาร์เรลต่อวัน ทั้งนี้แนะนำให้ติดตามการประกาศราคา OSP ของซาอุดิอาราเบีย หากไม่มีการกดราคาลงจะถือเป็นสัญญาณที่ดี แม้ว่าจะมีประเด็นที่ซาอุดิอาราเบียไม่พอใจแม็กซิโกที่ไม่ลดกำลังการผลิต 4 แสนบาร์เรลต่อวัน แต่ลดแค่ 1 แสนบาร์เรลต่อวัน
แนวโน้มตลาดบ่าย
คาดตลาดผันผวนตามทิศทางราคาน้ำมันดิบโลก ส่วนประเด็น COVID-19 ตลาดน่าจะยังรอติดตามตัวเลขผู้ติดเชื้อแม้จะมีทิศทางชะลอตัวลงในหลายประเทศ แต่ฝั่งจีนพอเปิดประเทศกลับพบผู้ติดเชื้อ นอกจากนี้ตลาดน่าจะรอติดตามการพรีวิวผลประกอบการ โดยกลุ่มธนาคาร และการเงินจะเป็นกลุ่มแรกที่ประกาศงบ จึงประเมิน SET index แกว่งตัวในกรอบ 1,180-1,250 จุด
กลยุทธ์การลงทุน แนะนำกลุ่ม ICT(ADVANC) และโรงไฟฟ้า(GULF) รวมถึงเครื่องดื่ม(CBG) ซึ่งถือเป็นกลุ่มที่ได้รับผลกระทบจำกัดจาก COVID-19 นอกจากนี้แนะนำหลีกเลี่ยงหุ้นกลุ่มธนาคารจากแนวโน้มดอกเบี้ยขาลง, กลุ่ม Non-bank (leasing) ที่อาจได้รับผลกระทบจาก Policy Risk และกลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูคลื่นลูกที่ 2 ของตัวเลขผู้ติดเชื้อว่าจะมีหรือไม่
ประเด็นเศรษฐกิจสำคัญ ได้แก่ วันพุธ ติดตาม ตัวเลขส่งออก และนำเข้าของจีน เดือน มี.ค. คาด -17.5% YoY และ -6.8% YoY ตามลำดับ ตัวเลข Retail sales เดือน มี.ค. ของสหรัฐฯ คาด -7% MoM ตัวเลขผลผลิตภาคอุตสาหกรรมสหรัฐฯ เดือน มี.ค.คาด -4.2% MoM และตัวเลขปริมาณน้ำมันดิบคงคลังของสหรัฐฯรายสัปดาห์ วันพฤหัสฯ ติดตามตัวเลขยอดอนุญาตก่อสร้างของสหรัฐฯ เดือนมี.ค. คาด -10% MoM และตัวเลขการขอสวัสดิการว่างงานครั้งแรกในสัปดาห์ที่ผ่านมาจากสัปดาห์ก่อนหน้าที่ 6.6 ล้านคน วันศุกร์ ติดตามยอดจำหน่ายรถยนต์ในประเทศของไทย ตัวเลข GDP ไตรมาส 1 ของจีน คาด -6% YoY การลงทุนในสินทรัพย์ถาวรของจีน เดือน มี.ค. คาด -16% YoY ตัวเลขผลผลิตภาคอุตสาหกรรมของจีน เดือนมี.ค. คาด -7% YoY อัตราเงินเฟ้อของยูโรโซน เดือน มี.ค. คาด +0.7% YoY และตัวเลขจำนวนแท่นขุดเจาะ Shale oil ของสหรัฐฯ คาดลดลงต่อเนื่องจากสัปดาห์ก่อนที่ 504 แท่น (-10% WoW)
หุ้นแนะนำ ADVANC